Sághy Enikő

A TEREMTŐ ÖNISMERET

KÉZIKÖNYVE

4. rész

Úton önmagamhoz,

Anita története

Budapest

Egyes sorok tördelése az ebook technikai sajátosságai miatt eltérhet a papírformátumtól. Megértésüket ezúton is köszönjük!

A könyv ePUB, PDF és papírformátumban megrendelhető a teremtoonismeret.hu honlap webshopjában.

Minden jog fenntartva.

© Sághy Enikő, 2024

Telefon: +36 30 222 1288

www.teremtoonismeret.hu

www.spiritualisonismeret.hu

saghyeniko@spiritualisonismeret.hu

Az egész oldalas illusztrációkat Petracsek Kata készítette, a többi rajz Szűcs-Farkas Panna Léna alkotása.

ISBN 978-615-7003-02-6

TARTALOM

ELŐSZÓ

ÚTON ÖNMAGAMHOZ

EGYETEMES IGAZSÁGOK,
EGYETEMES TÖRVÉNYEK,
TANÍTÁSOK, ÜZENETEK

A SZÓ

CSUPÁN ÜRES FECSEGÉS,

HA NINCS ÁTSZŐVE

A LÉLEK ÉRZELMÉNEK

FINOM REZGÉSÉVEL,

HOGY A SZÓ EGY LEGYEN

A VALÓS JELENTÉSÉVEL.

Ha a legnagyobb értékünk az életünk,

hol és miért záródik le

ennek tudata bennünk?!

Ki az, aki lezárja, s ki az,

aki tudatunkba emelve

emlékeztet erre?

Kérdéseid keresik benned válaszaid, emelkedett rezgésszinten ősvalódban meglelik. Itt hordozod az időtlenség birodalmát, a tér-idő lenyomatát, itt ismered fel, hogy a múlt a jelenbe fut, a jelen a jövő hírnöke, s az itt és most állapotban hozott döntés, a jövő történése. Itt él minden kérdés valós válasza, minden döntés alapja, minden gondolat szimbóluma, valós tartalma és jelentése, mint az Életed értelme és értéke.

Szeretettel,

Sághy Enikő

Szeretettel köszöntelek kedves Olvasó,

engedd meg, hogy tegezzelek!

A Teremtő Önismeret kézikönyve 4. részével is kívánok Neked tartalmas időtöltést Önmagad magjában.

A tervem az, hogy nyolc kisebb könyvben adom közre – mint a Teremtő által beavatott médium – az elmúlt évtizedekben megszerzett tapasztalataimat, élethelyzeteket, tanításokat, az egyetemes törvényeket.

Mint ahogyan az előző három részben, ezen keresztül is megismerheted a Teremtő Önismeretet, mint egyetemes tudást, technikát, módszert. Ha magadban e tudást megnyitod, Teremtő vénád ismeretében egy saját módszert hozhatsz létre.

Egy olyan belső útra hívlak Téged, ahol – a mások sorsa és az egyetemes törvények olvasása közben – megtalálhatod Önmagad.

Könyvenként egy-egy élet körvonalazódik és elevenedik meg. Akik megszólalnak őszintén és tisztán, önvallanak adott készségüknek fokán. Önismereti útjuk során megjárták a mennyet és a poklot, hogy meglássák az évek alatt rájuk tapadt árnyékaikat. Már nem menekülnek önmaguk elől, árnyék-én tulajdonságaikat a megbocsájtás, az elfogadás, az elengedés érzésével, az egyetemes szeretet erejével oldják fel, engedik el.

Ők a bátrak, akik ahogy az utat törik, a saját szembesüléseik által megtisztult energiateret biztosítják a mögöttük haladók számára. Ezzel is a szolgálatukat teljesítik.

Végtelen hittel álltam mellettük, tudva, hogy a saját szembesüléseim által már letisztult energiatér olyan erőt képvisel, amivel, ha élnek a szabad döntésük jogán, „fel tudnak ébredni”, félelmeiket el tudják engedni, megbocsátóvá, elfogadóvá, elengedővé tudnak válni. Képesek lesznek önmagukba „hazatalálni”, önmagukban szerethetőségük hitére lelni.

Azt is tudják, emelkedett rezgésszinten a lélekalkímiája révén, az árnyék-én tulajdonságaik átíródnak saját erejükbe vetett hitükre, ősbizalomra, önbecsülésre, stb.

A felszabaduló új erővel tudnak újrakezdeni, meggyógyulni, hivatásukat betölteni, belső értékeik tudatában megvalósítani a maguknak tett ígéretüket.

A könyv olvasása közben lehet, hogy elengedőn mosolyogsz, mert múltad rejtett bugyraival már szembesültél, blokkjaidat kioldottad, a letisztult lelked harmóniáját semmi nem zavarja meg.

Ha rossz a közérzeted és feszülő lelked azt jelzi, van Benned elrejtetten szembesülésre váró feldolgozandó tulajdonság, megteheted, hogy még nem foglalkozol vele. Hagyod úgy a mélyben, ahogy van és megvárod, hogy majdan valamilyen élethelyzet kényszerítsen a szembesülésre a jövőben.

Tudnod kell, hogy 2023 óta nagyon megváltozott az energiatér, megerősödtek az energiák, amik nagyobb erővel jelezhetik, hogy az önmegismerés útjára kellene lépned. Kérlek, ezt ne hagyd figyelmen kívül, mert, ha az időt túlhúzod, egyre keményebb eszközök fognak kényszeríteni erre.

Kérlek, légy éber! Akár az itt és most pillanatában elkezdheted lelked magjában meglátni, mit őriz titkon a mélytudat. Lehetőséget kapsz arra, hogy ami eddig a felszín alatt égetett és már sok-sok küzdelmet okozott, most nem féled meglátni, átélni, mert tudod, aki megítélhetne Téged, nincs senki.

Ehhez a megszégyenüléstől való félelmedet, azaz a saját árnyékodat kell átlépni. Ha emeled a rezgésszinted, felismered, hogy a leírt élethelyzet valójában mit vált ki belőled: szánalmat, ítéletet, haragot, kárörvendést, utálatot stb. (Szeretnélek tájékoztatni arról, hogy a Teremtő Önismeret kézikönyv 1. részében, az 59. oldaltól kezdődően olvashatod ennek technikáját.)

Ahogy ezekkel szembesülsz, úgy válnak ismertté számodra megszokásaid, blokkjaid, félelmeid, játszmáid, a sok-sok árnyék-én, amelyek a lelkedet torzították, a múlt fájdalmait okozták. Ahogy tudatosítod, a lélekalkímiája átalakítja új Teremtő erővé, juthatsz szép lassan mind mélyebbre és beljebbre ősvalódban, és szárnyalhatsz mind magasabb szellemi dimenziókban.

Erőd folyamatosan úgy nő, ahogyan oldódik ki a régi elfojtott feszülő erő.

Ebben a könyvben is nagyobb teret adtam az élethelyzet írójának, úgy, mint a harmadik könyvben. Szembesüléseinek felismeréseit, az ok-okozat összefüggéseket, életének sikereit, kudarcait, fejezetenként adja át, amelyeket követően írom az összegzéseim, a tanításokat, az üzeneteket, az energiatörvényeket.

Szeretetteljes önmegismerést kívánok Neked!

KÉRLEK, FIGYELD MAGAD,

HOL REJT TITKOKAT A MÉLYTUDAT!

ÚTON
ÖNMAGAMHOZ...

Menekülésem a Teremtő Önismeret elől

A harmicas éveim elején jártam, amikor rettenetesen nyomasztani kezdett, hogy még nincs társam. Irigykedve néztem, hogy a barátnőim közül egyre többen megállapodtak, miközben én tovább „szerencsétlenkedek” a férfiakkal. Nem értettem, miért nem jut nekem több a „se veled, se nélküled” kapcsolatoknál, a reménytelen szerelmeknél és csalódásoknál.